Dewan Perwakilan Rakyat Republik Indonesia

Dewan Perwakilan Rakyat (DPR) ialah dewan negara dalam sistem ketatanegaraan Republik Indonesia yang merupakan dewan perwakilan rakyat, sebagaimana yang ternyata daripada namanya. Dewan ini memegang kekuasaan untuk menggubal undang-undang, dan memainkan peranan perundangan, belanjawan, dan pengawasan.

DPR terdiri daripada anggota-anggota parti politik yang menang dalam pilihan raya umum. Anggota DPR berjumlah 575 orang dan berkhidmat selama lima tahun, dengan akhir tempoh mereka berbetulan dengan waktu anggota-anggota DPR yang baru mengangkat sumpah. Ketua DPR pada saat ini ialah Puan Maharani.Sekretariat Jenderal DPR RI (2020)Yulisman (2019)

 Komposisi terkini anggota DPR 
Kelompok ParlimenPengerusiSetiausaha-AgungKerusiKetua Kelompok Parlimen DPRPakatanKepimpinan DPRKelompok Parlimen Parti Demokrasi Indonesia Perjuangan (F-PDIP)Megawati SoekarnoputriHasto Kristiyanto 128Utut Adianto Pakatan Indonesia MajuPuan Maharani (Pengerusi)Kelompok Parlimen Parti Amanat Nasional (F-PAN)Zulkifli HasanEddy Soeparno 44Mulfachri Harahap Pakatan Indonesia MajuKelompok Parlimen Parti Keadilan Sejahtera (F-PKS)Ahmad SyaikhuAboe Bakar Al-Habsyi 50Jazuli Juwaini PembangkangKelompok Parlimen Parti Demokrat (F-PD)Agus Harimurti YudhoyonoTeuku Riefky Harsa 54Edhie Baskoro Yudhoyono PembangkangKelompok Parlimen Parti Kebangkitan Bangsa (F-PKB)Muhaimin Iskandar Hasanuddin Wahid 58Cucun Ahmad Syamsurijal Pakatan Indonesia MajuMuhaimin Iskandar (Timbalan 4)Kelompok Parlimen Parti Golongan Karya (F-PG)Airlangga Hartarto Lodewijk Paulus 85Kahar Muzakir Pakatan Indonesia MajuLodewijk Paulus (Timbalan 1)Kelompok Parlimen Parti Persatuan Pembangunan (F-PPP)Suharso Monoarfa Arwani Thomafi 19Arsul Sani Pakatan Indonesia MajuKelompok Parlimen Parti Gerakan Indonesia Raya (F-Gerindra)Prabowo SubiantoAhmad Muzani78Ahmad Muzani Pakatan Indonesia MajuSufmi Dasco Ahmad (Timbalan 2)Kelompok Parlimen Parti Nasional Demokrat (F-NasDem)Surya Paloh Johnny Gerard Plate 59Ahmad HM Ali Pakatan Indonesia MajuRachmad Gobel (Timbalan 3)

 Tugas dan bidang kuasa 
Tugas dan bidang kuasa DPR antara lain adalah seperti yang berikut:
 Membentuk undang-undang yang dibincangkan dengan Presiden untuk mendapat persetujuan bersama
 Membahaskan dan memberikan persetujuan terhadap Peraturan Pemerintah Pengganti Undang-undang
 Menerima dan membahaskan rang undang-undang yang diajukan oleh Dewan Perwakilan Daerah (DPD) yang berkaitan dengan bidang tertentu dan membuat keputusan terhadap pelulusannya
 Menetapkan belanjawan bersama Presiden, dengan memperhatikan pertimbangan DPD
 Mengawasi pelaksanaan undang-undang, belanjawan, serta dasar-dasar kerajaan
 Memilih anggota-anggota Badan Pemeriksa Kewangan dengan memperhatikan pertimbangan DPD
 Membahas dan mengambil tindakan lanjut terhadap hasil pemeriksaan kebertanggungjawaban kewangan negara yang disampaikan oleh Badan Pemeriksa Kewangan;
 Memberikan persetujuan kepada Presiden atas pelantiknya, dan pemberhentian anggota Suruhanjaya Kehakiman
 Memberikan persetujuan terhadap calon Hakim Agung yang dicadangkan oleh Suruhanjaya Kehakiman supaya dapat ditetapkan oleh Presiden
 Memilih tiga orang calon anggota Hakim Perlembagaan dan mengajukannya kepada Presiden untuk ditetapkan;
 Memberikan cadangan kepada Presiden untuk melantik duta, menerima penempatan duta negara yang lain, dan memberikan pertimbangan dalam pemberian amnesti dan pemansuhan
 Memberikan persetujuan kepada Presiden untuk mengisytiharkan perang, membuat perdamaian, serta perjanjian dengan negara-negara yang lain
 Menyerap, menghimpun, menampung, dan mengambil tindakan lanjut terhadap aspirasi masyarakat

 Hak ahli DPR 
Ahli-ahli DPR memiliki hak tafsiran, mengundi, mengutarakan pendapat, cadangan dan pertanyaan, serta mengajukan rang undang-undang. Selain itu, mereka juga memiliki hak membela diri, hak kekebalan, dan hak protokol.

Berdasarkan Undang-undang Nombor 22 Tahun 2003 tentang Undang-undang Susunan dan Kedudukan (Susduk) dalam melaksanakan tugas dan bidang kuasanya, DPR berhak untuk meminta penjawat negara, penjawat pemerintah, badan undang-undang, atau warganegara untuk memberikan keterangan. Jika permintaan ini tidak dipatuhi, maka saman boleh dikenakan, sesuai dengan peraturan perundangan. Jika saman ini tidak dipenuhi tanpa alasan yang sah, orang yang berkenaan boleh ditahan sehingga 15 hari, sesuai dengan peraturan perundangan.

 Alat-alat DPR 
Alat-alat DPR antara lain terdiri daripada: Pimpinan, Suruhanjaya, Badan Musyawarah, Badan Perundangan, Badan Urusan Rumah Tangga, Badan Kerjasama Antara Parlimen, dan Jawatankuasa Anggaran.

 Pimpinan DPR 
Kedudukan Pimpinan dalam DPR biasa dikatakan merupakan jurucakap Parlimen. Peranan utamanya umumnya adalah untuk mewakili DPR secara simbolik dalam hubungannya dengan lembaga eksekutif, lembaga-lembaga tinggi negara yang lain, dan lembaga-lembaga antarabangsa, serta memimpin pentadbiran lembaga secara umum, termasuk memimpin sidang pleno dan hukuman atau pemulihan.

Pimpinan DPR bersifat kolektif, dan terdiri daripada seorang ketua dan sehingga empat orang timbalan ketua yang mencerminkan parti-parti terbesar. Pimpinan DPR dipilih daripada dan oleh para anggota.

 Suruhanjaya 
Suruhanjaya ialah unit kerja utama dalam Dewan Perwakilan Rakyat (DPR). Hampir seluruh kegiatan yang berkaitan dengan peranan DPR dikerjakan dalam Suruhanjaya. Setiap anggota DPR (kecuali pimpinan) harus menjadi anggota kepada salah satu suruhanjaya. Pada umumnya, penyertaan Suruhanjaya amat berkait dengan latar belakang keilmuan atau penguasaan anggota terhadap masalah dan isi pokok yang ditangani oleh Suruhanjaya.

Kini, DPR mempunyai 11 buah Suruhanjaya, dengan ruang lingkup tugas dan pasukan kerja masing-masing:

 Suruhjaya Bidang Ketua Suruhanjaya Nama Parti I pertahanan, perisikan, luar negeri, dan komunikasi & maklumat Meutya Hafid  Parti Golkar II Pemerintahan dalam Negeri, Autonomi Daerah, Sistem Pentadbiran Negara. Ahmad Doli Kurnia  Parti Golkar III Undang-undang dan Perundangan, Hak Asasi Manusia, serta Keamanan Herman Hery  Parti Demokrasi Indonesia Perjuangan IV Pertanian, Perkebunan, Kehutanan, Kelautan, Perikanan, dan Makanan Tak diketahui Tak diketahui V Perhubungan, Telekomunikasi, Kerja Raya, Perumahan Rakyat, serta Pembangunan Luar Bandar dan Kawasan Tertinggal dan Meteorologi Ir. Fary Djemy Francis, M.MA.  Parti Gerakan Indonesia Raya  VI Perdagangan, Perindustrian, Pelaburan, Koperasi, Perusahaan Kecil dan Sederhana, serta Badan Usaha Milik Negara (BUMN) Faisol Reza  Parti Kebangkitan Bangsa VII Tenaga, Sumber Galian, Penyelidikan dan Teknologi, serta Lingkungan Hidup H. Gus Irawan Pasaribu, SE.Ak, M.M., CA.  Parti Gerakan Indonesia Raya VIII Agama, Sosial dan Pemberdayaan Perempuan M. Ali Taher  Parti Amanat Nasional IX Kependudukan, Kesihatan, serta Buruh dan Transmigrasi Felly Estelita Runtuwene  Parti NasDem X Pendidikan, Belia, Sukan, Pelancongan, serta Kesenian dan Kebudayaan H. Teuku Riefky Harsya  Parti Demokrat XI Kewangan, Perancangan Pembangunan Negara, Perbankan, dan Lembaga Kewangan bukan Bank Melchias Markus Mekeng Parti Golkar 

 Senarai speaker 
 No.  Nama  Dari  Hingga 1.  Sartono  22 Februari 1950  22 Julai 1959 2.  KH Zainul Arifin  26 Jun 1960  13 Januari 1963 3.  Arudji Kartawinata  13 Januari 1963  Februari 1966 4.  Mursalin Mamangung  Februari 1963  17 Mei 1966 5.  KH Achmad Sjaichu  17 Mei 1966  28 Oktober 1971 6.  KH Idham Chalid  1 Oktober 1972  1 Oktober 1977 7.  Adam Malik(Letak jawatan kerana dilantik sebagai Naib Presiden Indonesia) 1 Oktober 1977  23 Mac 1978 8.  Lt Gen (B) Daryatmo  23 Mac 1978  1 Oktober 1982 9.  Lt Gen (B) Amirmachmud  1 Oktober 1982  1 Oktober 1987 10.  Lt Gen (B) Kharis Suhud  1 Oktober 1987  1 Oktober 1992 11.  Lt Gen (B) Wahono  1 Oktober 1992  1 Oktober 1997 12.  Harmoko  1 Oktober 1997  1 Oktober 1999 13.  Akbar Tanjung  1 Oktober 1999  1 Oktober 2004 14.  Agung Laksono  1 Oktober 2004  1 Oktober 2009 15.  Marzuki Alie  1 Oktober 2009  1 Oktober 2014 16.  Setya Novanto  2 Oktober 2014  16 Disember 2015 —  Fadli Zon (pemangku)  16 Disember 2015  11 Januari 2016 17.  Ade Komaruddin  11 Januari 2016  30 November 2016 (16)  Setya Novanto  30 November 2016  11 Disember 2017 —  Fadli Zon (pemangku)  11 Disember 2017  15 Januari 2018 18.  Bambang Soesatyo  15 Januari 2018  30 September 201919Puan Maharani1 Oktober 2019Penyandang

 Badan Musyawarah 
Badan Musyawarah (Bamus) merupakan versi Dewan Perwakilan Rakyat (DPR) yang kecil. Sebahagian besar keputusan DPR yang penting dibincangkan terlebih dahulu oleh Bamus sebelum dibahaskan dalam Sidang Pleno yang merupakan forum DPR yang tertinggi yang boleh mengubah sebarang keputusan Bamus. Bamus antara lain ditugasi untuk menetapkan acara DPR, termasuk juga menetapkan tempoh penyelesaian sesuatu masalah atau rang undang-undang.

Bamus dibentuk oleh DPR melalui Sidang Pleno pada masa pembentukan keanggotaan DPR. Anggota Bamus berjumlah sebanyak-banyaknya 10% daripada anggota DPR, berdasarkan pertimbangan jumlah anggota bagi setiap parti komponennya. Pimpinan Bamus diketuai oleh Ketua DPR.

 Jawatankuasa Anggaran 
Tugas utama Jawatankuasa Belanjawan DPR adalah untuk melakukan pembahasan Belanjawan Negara. Susunan keanggotaan jawatankuasa tersebut ditetapkan pada masa pembentukan keanggotaan DPR. Susunan keanggotaan Jawatankuasa Belanjawan terdiri daripada anggota-anggota Suruhanjaya dengan mempertimbangkan jumlah anggota setiap parti komponennya.

Ketua Jawatankuasa Belanjawan pada saat ini ialah Kahar Muzakir daripada Parti Golongan Karya.

 Mahkamah Kehormatan DPR 
Mahkamah Kehormatan DPR (MKD) merupakan alat yang paling muda pada saat ini dalam DPR, serta juga salah satu alat yang bersifat sementara. Pembentukan BK dalam DPR merupakan gerak balas terhadap anggota-anggota dewan yang buruk, misalnya kehadiran yang kurang serta konflik kepentingan.

MKD meneliti dan memeriksa dugaan pelanggaran yang dilakukan oleh anggota-anggota DPR dan memberikan saranan kepada Pimpinan DPR sebagai bahan pertimbangan untuk menghukum atau memulihkan anggota-anggota yang terlibat. Sidang-sidang MK merupakan sidang tertutup, namun dalam keadaan tertentu boleh bersifat terbuka, dan tugasnya dianggap selesai selepas menyampaikan saranannya kepada Pimpinan DPR.

 Badan Perundangan DPR 
Badan Perundangan (Baleg) merupakan alat DPR yang wujud selepas Pindaan Pertama Perlembagaan 1945, dan dibentuk pada tahun 2000. Tugas utama Baleg, antara lain, termasuk merancang dan menyusun rancangan serta urutan keutamaan pembahasan rang undang-undang untuk tempoh keanggotaan DPR dan setiap tahun belanjawannya. Baleg juga menilai dan menyempurnakan tata tertib DPR serta kod etika anggota DPR.

Badan Perundangan dibentuk oleh DPR dalam Sidang Pleno. Susunan keanggotaannya ditetapkan pada masa pembentukan keanggotaan DPR, berdasarkan pertimbangan jumlah anggota setiap parti komponennya.

Keanggotaan Badan Perundangan tidak boleh dirangkap dengan keanggotaan Pimpinan Suruhanjaya, Badan Urusan Rumah Tangga (BURT), atau Badan Kerjasama Antara Parlimen (BKSAP).

Ketua Badan Perundangan DPR pada saat ini ialah Supratman Andi Agtas, S.H., M.H. daripada Parti Gerakan Indonesia Raya.

 Badan Urusan Rumah Tangga 
Badan Urusan Rumah Tangga (BURT) DPR ditugasi untuk menentukan dasar-dasar kerumahtanggaan DPR. Salah satu tugasnya berkaitan dengan kewangan dan pentadbiran anggota dewan adalah untuk membantu pimpinan DPR dalam menentukan dasar-dasar kerumahtanggaan DPR, termasuk kesejahteraan anggota dan pegawai Sekretariat DPR, berdasarkan keputusan sidang Badan Musyawarah.

Ketua BURT pada saat ini ialah Roem Kono daripada Parti Golkar.

 Badan Kerjasama Antara Parlimen 
Badan Kerjasama Antara Parlimen menjalin hubungan dan kerjasama dengan parlimen-parlimen negara yang lain. Ketua Badan Kerjasama Antara Parlimen pada saat ini ialah Dr. Nurhayati Ali Assegaf, M.Si., M.P. daripada Parti Demokrat.

 Jawatankuasa Khas dan Jawatankuasa Kerja 
Jika dianggap perlu, DPR (atau alat DPR) boleh membentuk jawatankuasa yang bersifat sementara.

 Jawatankuasa Khas 
Jawatankuasa Khas (; Pansus) ialah jawatankuasa yang dibentuk oleh DPR, dengan komposisi keanggotaannya ditetapkan oleh Sidang Pleno berdasarkan pertimbangan jumlah anggota setiap parti komponennya. Pansus melaksanakan tugas tertentu yang ditetapkan oleh Sidang Pleno dan dibubarkan selepas tempoh penugasannya tamat atau apabila tugasnya selesai. Ia bertanggungjawab kepada kerjanya yang selanjutnya dibahaskan dalam Sidang Pleno.

 Jawatankuasa Kerja 
Jawatankuasa Kerja ialah unit kerja sementara yang boleh dibentuk oleh alat DPR untuk mencekapkan prestasi kerjanya.

 Sekretariat DPR 
Sekretariat DPR dibentuk melalui Keputusan Presiden untuk mendukung kelancaran pelaksanaan tugas DPR, dengan kakitangannya terdiri daripada pegawai-pegawai Perkhidmatan Awam. Sekretariat ini dipimpin oleh seorang Setiausaha Agung yang dilantik dan diberhentikan menurut Keputusan Presiden atas cadangan Pimpinan DPR.

Untuk meningkatkan prestasi kerja lembaga dan membantu pelaksanaan peranan dan tugas DPR secara profesional, sejumlah pakar dan ahli dilantik, sesuai dengan keperluan, di bawah Setiausaha Agung DPR.

 Kekebalan dan larangan 
 Kekebalan 
Anggota-anggota DPR tidak boleh didakwa di mahkamah atas pernyataan, pertanyaan, atau pendapat mereka yang dikemukakan dalam sidang-sidang DPR, baik secara lisan mahupun secara bertulis, asalkan ia tidak bertentangan dengan Peraturan Tata Tertib dan kod etika lembaga masing-masing. Kekebalan tersebut tidak merangkumi keadaan-keadaan yang mana seseorang anggota mengumumkan maklumat-maklumat yang telah diberikan dalam sidang tertutup yang harus dirahsiakan atau hal-hal yang lain yang mendedahkan rahsia negara.

 Larangan 
Ahli-ahli DPR tidak boleh merangkap sebarang jawatan negara yang lain, termasuk juga jawatan dalam badan kehakiman, perkhidmatan awam, Tentera Nasional Indonesia atau Polis Republik Indonesia, dan Badan Usaha Milik Negara/Daerah (BUMN/BUMD), serta juga badan-badan yang lain yang berkait dengan Belanjawan Negara/Daerah (APBN/APBD).

Anggota-anggota DPR juga tidak boleh bertugas sebagai pengarah lembaga pendidikan swasta, akauntan awam, perunding, peguam bela atau peguam cara, notari, dan pengamal perubatan, serta juga pekerjaan-pekerjaan yang lain yang berkaitan dengan tugas, bidang kuasa, dan hak mereka sebagai anggota DPR.

 Penyiasatan 
Jika anggota DPR diduga melakukan jenayah, pemanggilan, permintaan keterangan, atau penyiasatannya harus mendapat persetujuan tertulis daripada Presiden. Ketentuan ini tidak melibatkan keadaan apabila anggota DPR tertangkap tangan menerima rasuah atau melakukan terorisme.

 Rujukan 

 Lihat juga 
 Daftar Ketua Dewan Perwakilan Rakyat
 Majlis Musyawarah Rakyat (MPR)
 Presiden Indonesia
 Volksraad
 Kesatuan Antara Parlimen

 Pautan luar 
  Laman web rasmi
  Laman web rasmi dalam Bahasa Inggeris

Kategori:Dewan negara Republik Indonesia
Dewan Perwakilan Rakyat
Kategori:Badan perundangan